als_Latn dik_Latn sag_Latn
Asport- Trajneri i Borusia Dortmund, Jurgen Klop ka qenë mjaft i nervozuar gjatë konferencës për shtyp pas lajmit për transferimin e Mario Gotzes te rivalët e përjetshëm të Bayern Munchen. Trajneri talentuar gjerman dyshon për një puç të bërë ndaj tij, kështu që u bën thirrje tifozëve të “mbysin” Real Madrid, kundërshtarin e sotëm në Champions League, dhe këshillon lojtarët të japin shpirtin në fushë për të prekur ëndrrën.
Duke folur më tej për mediat, Klop është ndalur te komploti që ‘kanë’ organizuar ndaj tij. “Dikush ka planifikuar të bëjë puç ndaj meje ose klubit. Gjithsesi unë shumë shpejt do ta zbuloj këtë marrëveshje konspirative. Nuk besoj se ka dashur Bayerni, Gotze, apo menaxheri i tij ta bëjë publike transferimin e tij pikërisht në këtë moment deciziv të sezonit. Marrëveshjen e mësova një ditë pas fitores ndaj Malagas. Unë kërkoj mbështetjen e fansave dhe vëmendje të lojtarëve. Në fund pres fitoren si shpërblim për punën e madhe që kemi kryer këtë sezon dhe për ti dhënë përgjigjen e duhur atyre që na kanë krijuar këtë situatë të vështirë”, u shpreh Jurgen Klop.
Në fund trajneri verdhezinjve ish kampionë të Gjermanisë është ndalur te Kristiano Ronaldo, duke dhënë këshilla për lojtarët e tij sesi mund të ndalet ylli portugez. “Ronaldo është vrasës para portës, aq sa ka shënuar 11 gola në 10 ndeshje. Në një prej dueleve tona ai nuk ka shënuar. Ne e kemi mësuar dhe treguar sesi ndalet dyshja Ronaldo-Ozil. Sigurisht në lojë kolektive. Parashikoj një lojë ndryshe, por i kam marr masat”, përfundoi trajneri i Borussia Dortmund.
You must be logged in to post a comment Login
als_Latn als_Latn als_Latn eng_Latn